b'\n_START_ARTICLE_\nEkvinokcija\n_START_PARAGRAPH_\nEkvinokcija (lat\xc4\xab\xc5\x86u: aequus\xc2\xa0\xe2\x80\x94 \xe2\x80\x98vien\xc4\x81ds\xe2\x80\x99; nox\xc2\xa0\xe2\x80\x94 \xe2\x80\x98nakts\xe2\x80\x99) ir laika moments, kad Saules centrs \xc5\xa1\xc4\xb7\xc4\x93rso debess ekvatoru. Uz Zemes \xc5\xa1\xc4\x81ds moments ir divas reizes gad\xc4\x81. Pirmo reizi ekvinokcija ir mart\xc4\x81 (20. vai 21. mart\xc4\x81), ko d\xc4\x93v\xc4\x93 par pavasara ekvinokciju, bet otro reizi\xc2\xa0\xe2\x80\x94 septembr\xc4\xab (22. vai 23. septembr\xc4\xab), ko d\xc4\x93v\xc4\x93 par rudens ekvinokciju. Ekvinokcijas moment\xc4\x81 terminators iet caur abiem Zemes poliem, bet dienas un nakts ilgumi ir aptuveni vien\xc4\x81di.'